Vinden fra slettene

Vinden fra slettene (originaltittel The Unforgiven) er en amerikansk westernfilm fra 1960 som ble spilt inn i Durango i Mexico.  Den ble regissert av John Huston, mens Burt Lancaster, Audrey Hepburn, Audie Murphy, Charles Bickford og Lillian Gish hadde hovedrollene. Manuset til Ben Maddow er basert på Alan Le Mays roman The Unforgiven. Filmen var blant de første som åpenlyst handlet om rasisme mot indianere.

Det oppstod mange konflikter under produksjonen av filmen, og Hepburns svangerskap endte i spontanabort etter en skade hun pådro seg på settet.

Bosley Crowther fra The New York Times skrev at «Hepburn er litt for polert, for skjør og sivilisert i selskap av slike tøffe og sta typer». Crowther var ellers fornøyd med resten av ensemblet og roste scenografiarbeidet.

Handling 
Vinden fra slettene handler om Zachary-familien, som legger sitt hat på Kiowa-indianerne. Det oppstår konflikter da det kommer for en dag at deres egen adoptivdatter Rachel (Audrey Hepburn) er av indiansk herkomst.

Medvirkende 
 Burt Lancaster som Ben Zachary
 Audrey Hepburn som Rachel Zachary
 Audie Murphy som Cash Zachary
 John Saxon som Johnny Portugal
 Charles Bickford som Zeb Rawlins
 Lillian Gish som Mattilda Zachary
 Albert Salmi som Charlie Rawlins
 Joseph Wiseman som Abe Kelsey
 June Walker som Hagar Rawlins
 Kipp Hamilton som Georgia Rawlins
 Arnold Merritt som Jude Rawlins
 Doug McClure som Andy Zachary
 Carlos Rivas som Lost Bird

Referanser

Litteratur

Eksterne lenker 
 

Filmer fra 1960
Westernfilmer fra USA
Engelskspråklige filmer
Romantiske dramafilmer fra USA
Filmer basert på bøker